《瘗鹤铭诗》
宋代·胡致隆

当年谁为裹玄黄，潮打孤城草木荒。华表竟无新信息，断碑空有碎文章。

云埋紫盖峰何在，烟锁青田道正长。遥想华亭披道氅，夜随明月过钱塘。

作者简介：胡致隆，字藏之，临江（今江西樟树西南）人。自号萧滩居士。父彦明与黄庭坚进士同年，故以诗取知于庭坚。事见《芦浦笔记》卷一○。今录诗九首。